APROBACIÓN PROVISIONAL DA ORDENANZA FISCAL REGULADORA DA TAXA POLA UTILIZACIÓN DAS PISTAS DE PÁDEL
ADMINISTRACIÓN LOCAL — Municipal — Redondela (Ordenanzas e Regulamentos, 02/12/2022)

O Pleno do Concello, en sesión ordinaria celebrada o día 29/09/2022, acordou aprobar provisionalmente a ordenanza fiscal reguladora da taxa pola utilización as pistas de pádel. Dado que en no período de exposición pública de trinta días hábiles non houbo ningunha reclamación contra dito acordo, e cumprindo o disposto no artigo 17 do Real Decreto Lexislativo 2/2004 do 5 de marzo, o expediente inicialmente aprobado, considérase definitivamente aprobado sen necesidade de novo acordo plenario e procédese á publicación íntegra da nova ordenanza: En uso das facultades concedidas polos artigos 4 e 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 a 19 e 57 do texto refundido da lei reguladora das facendas locais, aprobado por Real decreto lexislativo 2/2004, do 5 de marzo, establécese a Taxa pola utilización das pistas de pádel do Concello de Redondela. Constitúe o feito impoñible desta da taxa a prestación de servizos públicos con motivo da utilización das pistas de pádel municipais. Non se producirá a suxeición á taxa nos seguintes supostos: 1. Actividades organizadas polo Concello de Redondela.2. Asociacións e Clubs deportivos que se atopen debidamente inscritos no Rexistro Municipal de Asociacións (adestramentos, competicións oficiais e eventos deportivos). 3. Centros educativos públicos de Redondela que carezan de instalacións deportivas suficientes para as actividades de Educación Física autorizadas polo Concello de Redondela.4. Actividades que pola súa natureza social ou cultural repercutan en beneficio da colectividade local, autorizadas pola Concellería de Deportes. Serán suxeitos pasivos desta taxa as persoas físicas, xurídicas así como os entes aos que se refire o artigo 35.4 da Lei 58/2003, de 17 de decembro, xeral tributaria, que soliciten a utilización das pistas de pádel. A cota desta taxa será a fixada nas seguintes tarifas: Só se admitirán os beneficios que veñan estabelecidos nas normas con rango de lei ou deriven de tratados ou acordos internacionais. Devéngase a taxa e nace a obriga de contribuír desde o momento que se solicita a reserva de utilización das pistas de pádel. O pago da taxa realizarase no momento de efectuar a reserva da pista, de tal forma que non se prestará o servizo se non consta realizado o devandito pago. En todo o relativo a infraccións e sancións tributarias e as súas distintas cualificacións, así como as sancións que ás mesmas corresponda, serán de aplicación as normas establecidas na vixente Lei Xeral Tributaria. Esta ordenanza fiscal entrará en vigor o día da súa publicación no Boletín oficial da provincia de Pontevedra, e comezará a aplicarse a partir do día seguinte a súa publicación, permanecendo en vigor ate a súa modificación ou derrogación expresa. Contra a aprobación definitiva desta ordenanza fiscal unicamente poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación da Ordenanza no Boletín Oficial da Provincia.